
ΠΡΟΕΔΡΙΚΑ ΔΙΑΤΑΓΜΑΤΑ 

260 Τροποποίηση ορισμένων διατάξεων του καταστα¬ 
τικού του Ταμείου Π ρονοίας Δικηγόρων Τρικάλων. 1 

261 Για τη διαφάνεια στην διαφημιστική προβολή του 
Δημοσίου και του ευρύτερου δημοσίου τομέα από 
τα έντυπα και τα ηλεκτρονικά μέσα ενημέρωσης.... 2 

ΚΑΝΟΝΙΣΜΟΙ 

Περί συστάσεως και λειτουργίας Εκκλησιαστικού 
Μουσείου του Ιερού Καθεδρικού Ναού Αθηνώντης 
Ιεράς Αρχιεπισκοπής Αθηνών. 

ΑΠΟΦΑΣΕΙΣ 

Τροποποίηση της ΠΔ/ΤΕ 2413/9.7.97 που αφορά στην 
αύξηση του ελάχιστου απαιτούμενου κεφαλαίου 
για την ίδρυση και λειτουργία των συνεταιριστικών 
τραπεζών. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 260 (1) 

Τροποποίηση ορισμένων διατάξεων του καταστατικού 
του Ταμείου Προνοίας Δικηγόρων Τρικάλων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρ. 9 του Ν. 2042/92 (Α75). 

2. Τις διατάξεις των άρθρ. 23 παρ. 1 εδ. ιε και 26 παρ. 1 
και 27παρ. 1 εδ.δτου Ν. 1558/85 (Α 137). 

3. Τις διατάξεις του άρθρ. 15του Π.Δ. 213/1992 (Α 154). 

4. Τις διατάξεις του άρθρ. 29Ατου Ν. 1558/85 (Α 137), το 
οποίο προστέθηκε με το άρθρ. 27 του Ν. 2081/92 (Α 154) 
και τροποποιήθηκε με το άρθρο 1 παρ. 2α του Ν. 
2469/1997 (Α38). 

5. Τιςδιατάξειςτου Π.Δ. 372/95 (Α201). 

6. Τις διατάξεις της παρ. 3 του άρθρου 71 του Ν. 
2084/1992 (Α 165). 

7. Το γεγονός ότι από την απόφαση αυτή, προκαλείται 
δαπάνη ύψους 1.600.000 δρχ. η οποία δεν βαρύνει τον 
Κρατικό Προϋπολογισμό, αλλά μόνο τον Προϋπολογισμό 
του Ταμείου Προνοίας Δικηγόρων Τρικάλων. 


8 Την αναλογιστική μελέτη για το Ταμείο Προνοίας 
Δικηγόρων Τρικάλων, που καταρτίσθηκε τον Αύγουστο 
' του 1996 από τη Δ/νση Αναλογιστικών Μελετών της 
Γενικής Γραμματείας Κοινωνικών Ασφαλίσεων. 

9. Την 80078/4.10.96 (Β 924) κοινή απόφαση του 
Πρωθυπουργού και του Υπουργού Εργασίας και 
Κοινωνικών Ασφαλίσεων. 

10. Τη γνώμη της Γ.Σ. των μελώντου Ταμείου Προνοίας 
Δικηγόρων Τρικάλων που διατυπώθηκε κατά την 3/1996 
συνεδρίασή της. 

11. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 15η/8.5.97 συνεδρίασή του 
της ΚΘ περιόδου. 

12. Την 375/1997 γνωμοδότηση του ΣτΕ μετά από πρό¬ 
ταση του Υφυπουργού Εργασίας και Κοινωνικών 
Ασφαλίσεων, αποφασίζουμε: 

Άρθρο Πρώτο 

Η παρ. 2 του άρθρ. 4 του καταστατικού του Ταμείου 
Προνοίας Δικηγόρων Τρικάλων (β.δ. από 8.3.1945, Α 
68/10.3.1941), όπως ισχύει μετά την τροποποίησή της με 
το Π.Δ. 305/17.6.88 (Α 139), τροποποιείται ως εξής: 

«2. Ειδικά τέλη που καταβάλλονται υποχρεωτικά από τα 
μέλη του Ταμείου κατά την εκτέλεση από αυτά καθεμιάς από 
τις παρακάτω οριζόμενες δικαστικές ή εξώδικες πράξεις. 

Τα τέλη αυτά, σε καμία περίπτωση δε βαρύνουν τους 
διαδίκους αλλά αποκλειστικά και μόνο τον ενεργούντα δι¬ 
κηγόρο, είναι δετά παρακάτω: 

Α. α) Καταβολή από το Δικηγόρο δρχ. διακόσιες (200) 
κατά την υποβολή οποιοσδήποτε αίτησης ή δικογράφου 
καθώς και κάθε υπομνήματος προς το Ταμείο Νομικών, 
Δικηγορικούς και Συμβολαιογραφικούς Συλλόγους, το 
Υπουργείο Δικαιοσύνης, Οργανισμούς, Δημοσίου 
Δικαίου, στο Ειρηνοδικείο, Πταισματοδικείο, Γραμματείς 
των Δικαστηρίων αυτών, Εκδικαστική Επιτροπή υποθέσε¬ 
ων διοικητικής φύσεωςπρώτου βαθμού, ειρηνοδίκη, πται- 
σματοδίκη και Υποθηκοφύλακα. 

Στα εισαγωγικά δικόγραφα της τακτικής διαδικασίας 
του Ειρηνοδικείου Τρικάλων, δρχ. διακόσιες (200). 

β) Δραχμές τετρακόσιες (400) στα παρακάτω έγγραφα 
και ένδικα μέσα που απευθύνονται στο Διοικητικό 
Δικαστήριο, πάσης φύσεως Πρωτοδικείο, Μονομελές ή 
Πολυμελές Πρωτοδικείο, Πλημμελειοδικείο, στους 
Γραμματείς των Δικαστηρίων αυτών. 

Εκδικαστική επιτροπή οποιοσδήποτε διοικητικής φύ¬ 
σης δευτέρου βαθμού Αγορανομικό Δικαστήριο, στους 

Προέδρους καιτους Γραμματείς των δικαστηρίων αυτών, 

τους παρ' αυτοις Εισαγγελείς, Επιτρόπους, Ανακριτές και 

Εισηγητές. , , 

Δραχμές τετρακόσιες (400) στα εισαγωγικά δικόγραφα 
της τακτικής διαδικασίας Μον/λούς ή Πολ/λους 
Πρωτοδικείου. 

γ) Δραχμές εξακόσιες (600) στα παραπανω έγγραφα και 
ένδικα μέσα που απευθύνονται στο Εφετείο, Στρατο- 
δοκείο, Ναυτοδικείο, Αεροδικείο, στους Προέδρους και 
Γραμματείς των Δικαστηρίων αυτών, τους παρ αυτοις 

Εισαγγελείς Επίτροπους Ανακριτές και Εισηγητές. 

δ) Δραχμές εξακόσιες (600) στα παραπάνω έγγραφα και 
ένδικα μέσα που απευθύνονται προς το Συμβούλιο της Επι¬ 
κράτειας. τον Άρειο Πάγο, το Ελεγκτικό Συνέδριο, το Στρα¬ 
τοδικείο Αναθεωρητικό Δικαστήριο και Κακουργοδικειο, 
στους Προέδρους και Γραμματείςτων Δικαστηρίων αυτών, 
τους παρ' αυτοίς Εισαγγελείς επίτροπους και Εισηγητές. 

ε) Καταβολή δρχ. διακόσιες (200) από το Δικηγόρο για 
κάθε παρασταση αυτού στο Ειρηνοδικείο, 
Πταισματοδικείο, οποιαδηποτε επιτροπή πρώτου βαθμού 
Ειρηνοδίκου, Πταισματοδίκου, Ανακριτικού υπάλληλου, 
συμβολαιογραφικού κατά τη διεξαγωγή πλειστηριασμου 
ή κατά την ενέργεια οποιοσδήποτε πράξης. 

στ) Δραχμές τετρακόσιες (400) για κάθε παράσταση 
στο Διοικητικό Δικαστήριο, πάσης φύσεως Πρωτοδικείο, 
Πλημμελειοδικείο, Μονομελές ή Τριμελές, οποιαδήποτε 
επιτροπή 2ου βαθμού, Αγορανιμικό Δικαστήριο, τους 
Προέδρους των Δικαστηρίων αυτών, Εισαγγελέα, 
Δικαστικές Αρχές. Ανακριτή, εισηγητές, Επίτροπους, 
Δικαστικό Συμβούλιο, Ανακριτικούς υπαλλήλους και για 
κάθε παράσταση κατά την απογραφή πραγμάτων πτώ¬ 
χευσης - σφράγιση, αποσφράγιση και κατάθεση έγγρα¬ 
φων στο Γραμματέατης Πτώχευσης. 

ζ) Δραχμές εξακόσιες (600) για κάθε παρασταση στο 
Εφετείο, Στρατοδικείο, Αεροδικείο, Ναυτοδικείο, 
Πρόεδρο Δικαστηρίων τούτων, τους παρ αυτοις 
Εισαγγελείς, Επιτρόπους, Ανακριτές και Εισηγητές. 

η) Δραχμές εξακόσιες (600) για κάθε παράσταση στο 
Συμβούλιο Επικράτειας, ελεγκτικοί Συνέδριο, Στρατιωτικό 
Αναθεωρητικό Δικαστήριο και Κακουργοδικειο τους 
Προέδρουςτων Δικαστηρίων αυτών και στουςπαρ αυτοις 
Εισαγγελείς. Επιτρόπους και Εισηγητές. 

Της καταβολής των παραπανω τελών εξαιρούνται οι πα¬ 
ραστάσεις στα πρακτικά αναβολής ενώπιον Δικαστηρίων 
και Εισηγητών όταν ενώπιον αυτών δεν εξετάζεται κανένας 
μάρτυρας και στο δικαστικό ένσημο για έγερση αγωγής. 

Β. Εξώδικα Υποθηκοφυλακείων Συμβολαιογράφων 

α) Σε κάθε πρόσκληση για την καταβολή διαφοράς στη 
διαιτησία και σε κάθε εξώδικο πρόσκληση, διαμαρτυρίας, 
απάντησης ή άλλων ομοίας φύσεως εγγράφων (για πε¬ 
ρισσότερες επιδόσεις της ιδίας πρόσκλησης το τέλος κα¬ 
ταβάλλεται εφάπαξ, εφόσον γίνεται μνεία γι’ αυτό στις άλ¬ 
λες) δραχμές διακόσιες (200). , 

β) Σε κάθε επιταγή για την εκτέλεση τίτλων εκτελεστών 
(για περισσότερες επιδόσεις ιδίας επιταγής το τέλος κατα¬ 
βάλλεται εφαπαξ εφοσον γίνεται μνεία γι’ αυτό στις άλλες. 

βα) Αποφάσεων η πρακτικών Ειρηνοδικείου και 
Πταισματοδικείου, δραχμιές διακόσιες (200). 

ββ) Αποφάσεων ή πρακτικών πρωτοδικείου ή Προέδρου 
Πρωτοδικών Πρωτοδικείου, Πλημμελειοδικείου, δραχ¬ 
μές τετρακόσιες (400). 

βγ) Αποφάσεων Εφετείου Προέδρου Εφετων 
Αγορανομικών Στρατοδικείου και Ναυτοδικείου, δραχμές 
τετρακόσιες (400). 


βδ) Αποφάσεων Αρείου Πάγου, ή Συμβουλείου 
Επικράτειας ή Προέδρων αυτών, κακουργοδικείου, 
Αναθεωρητικού Δικαστηρίου, δραχμές εξακόσιες (600). 

γ) Σε κάθε επιταγή για εκτέλεση τίτλων, δραχ. διακόσιες 
( 200 ). 

δ) Σε κάθε εντολή προς Συμβολαιογράφο για ενεργεια 
πλειστηριασμου κατά τις διατάξειςτου Ν.Δ.της 17.7.23ε- 
πί της επιδιδομένης αναγγελίας πιστωτού προς τον υπάλ¬ 
ληλο ή υποθηκοφύλακα επί του πλειστηριασμου σε κάθε 
παράσταση ενώπιον συμβολαιογράφου για σύνταξη α¬ 
ντιρρήσεων, επαναντιρρήσεων ή ανακοπής κατά πίνακα 
καταταξης, καθώς και σε κάθε παράσταση ενώπιον συμ¬ 
βολαιογράφου επί απογραφής ή συντάξεως συμβολαίου 
δραχμές διακόσιες (200). 

ε) Σε κάθε παράσταση κατά την ενέργεια πλειστηρια- 
σμού ή για τη σύνταξη σχεδίων δημοσίων εγγράφων, δρχ. 
τετρακόσιες (400). 

στ) Σε κάθε κατασχετήριο στα χέρια τρίτου (για περισ¬ 
σότερες αυτού κοινοποιήσεις καταβάλλεται το τέλος ε¬ 
φάπαξ εφόσον γίνεται μνεία γι’ αυτό στις άλλες), δρχ. δια¬ 
κόσιες (200). 

ζ) Επί μιας των περιλήψεων έγγραφης προσημειωσεως, 
δρχ. διακόσιες (200). , 

η) Σε έγγραφες γνωμοδοτήσεις επί νομικού ή πραγματι¬ 
κού ζητήματος, δρχ. διακόσιες (200). , 

θ) Σε κάθε συντασσόμενο κατά τον Κώδικα περί δικηγό¬ 
ρων λογ/σμό, ισολογισμό ή πίνακα προς υποστήριξη ή υ¬ 
περάσπιση δίκης, ή άλλης υπόθεσης, δρχ. διακόσιες (200). 


Αρθρο Δεύτερο 

Το προβλεπόμενο από το άρθρο 11 του καταστατικού 

του Ταμείου Πρόνοιας Δικηγόρων Τρικάλων εφάπαξ βοή¬ 
θημα ορίζεται σε 3.626.370 δρχ. 

Στο Υφυπουργό Εργασίας και Κοινωνικών Ασφαλίσεων 
εναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 261 (2) 

Για τη διαφάνεια στην διαφημιστική προβολή του 

Δημοσίου και του ευρύτερου δημοσίου τομέα από τα 

έντυπα και τα ηλεκτρονικά μέσα ενημέρωσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρουθτου Ν. 2328/1995 (ΦΕΚ Α 
159). 

2 . Τις διατάξειςτου άρθρου 29 Ατού Ν. 1558/1985 (ΦΕΚ 
17 Α ), το οποίο προστέθηκε με το άρθρο 27 του Ν. 
2081/1992 (ΦΕΚ ΑΊ54). 

3 Τις διατάξεις της Οδηγίας 92/50/ΕΟΚ του 
Συμβουλίου της 18.6.1992 (Επ. Εφ. Ευρ. Κοιν. 209). 

4. Το γεγονός ότι από την εφαρμογή αυτου του 
Προεδρικού Διατάγματος δενπροκαλείται δαπάνη σε βά¬ 
ρος του Κρατικού Προϋπολογισμού. 

5. Την με αριθμό 305/1997 γνωμοδότηση του Συμβου¬ 
λίου της Επικράτειας και μετά από πρόταση των 
Υπουργών Εσωτερικών, Δημόσιας Διοίκησης και 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6645 


Αποκέντρωσης, Εθνικής Οικονομίας και Οικονομικών, 
Ανάπτυξης και Τύπου και ΜΜΕ, αποφασίζουμε: 

Άρθρο 1 

Αντικείμενο του διατάγματος 

Το παρόν διαταγμα καθορίζει τους ορούς και τη διαδι¬ 
κασία ανάθεσης σε ιδιωτικούς ή Δημόσιους φορείς του 
έργου της προβολής των πάσης φύσεως δραστηριοτή¬ 
των των Νομικών Προσώπων του Δημοσίου και του ευρύ¬ 
τερου Δημόσιου τομέα, εφόσον το έργο δεν εκπονείται 
απ' ευθείας από το προσωπικό τους. 

Άρθρο 2 

Ορισμοί 

Για την εφαρμογή του παρόντος διατάγματος θεωρού¬ 
νται ως: 

1. «Αναθέτουσες αρχές»: τα νομικά πρόσωπα που ανή¬ 
κουν στον ευρύτερο δημόσιο τομέα, ο οποίος, σύμφωνα 
μετις διατάξεις των άρθρων 9 παρ. ΙτουΝ. 1232/1982και 
1 παρ. 6 του Ν. 1256/1982. απαρτίζεται από: 

α) Τις Κρατικές η Δημοσίες υπηρεσίες, όπως εκπροσω¬ 
πούνται από το νομικό προσοιπο του Δημοσίου. 

β) Τα πασης φύσεως νομικά πρόσωπα Δημοσίου 
Δικαίου. 

γ) Τα κοινωφελή ιδρύματα του Αστικού Κώδικα που πε¬ 
ριήλθαν στο Δημόσιο και χρηαμτοδοτούνται ή επιχορη¬ 
γούνται από αυτό. 

δ) Τις τραπεζικές και άλλες Ανώνυμες Εταιρείας: 

ί. οι οποίες αναλαμβάνουν Κρατικών προνομίων ή επι¬ 
χορηγήσεων ή 

ϋ. των οποίων το σύνολο ή η πλειοψηφία του μετοχικού 
κεφαλαίου ανήκει στα νομικά πρόσωπα των προηγούμε¬ 
νων εδαφίων. 

ε) Τα Κρατικά Νομικά Πρόσωπα που έχουν χαρακτηρι- 
σθεί απο το Νόμο ή τη νομολογία των δικαστηρίων ως 
Νομικά Πρόσωπα Ιδιωτικού Δικαίου. 

στ) Τις θυγατρικές εταιρείες των Νομικών Προσώπων 
που αναφέρονται στα προηγούμενα εδάφια αυτής της 
παραγράφου και ελέγχονται άμεσα ή έμμεσα από αυτά. 

2. «Διαφημιστικές και άλλες συναφείς δραστηριότητες 
του Δημοσίου τομέα»: η οργάνωση, προπαρασκευή και η 
καθ' οιονδήποτε τρόπο η μέσο ανακοίνωση προς το κοινό 
των αγαθών ή των υπηρεσιών που παρέχουν οι αναθέτου¬ 
σες αρχές καθώς και η προβολήτων εν γένει δραστηριοτή¬ 
των τους. Στις διαφημιστικές και άλλες συναφείς του δρα¬ 
στηριότητες του Δημοσίου τομέα περιλαμβάνονται ιδίως: 

α) ο σχεδιασμός και η οργάνωση διαφημιστικής στρα¬ 
τηγικής. 

β) η παραγωγή πρωτοτύπων δημιουργημάτων λόγου ή 
τέχνης καθώς και η καθ' οιοδήποτε μέσο εγγραφή, προ¬ 
σαρμογή, εκτέλεση η αναπαραγωγή τους κατά τις διατά¬ 
ξεις του Ν. 2121/1993 (ΦΕΚΑ' 25) που γίνεται για τους πα¬ 
ραπάνω σκοπούς. 

γ) η παροχή συμβουλών σχετικά με την επιλογή από τις 
αναθέτουσες αρχές του κατάλληλου μέσου προβολής 
των διαφημιστικών και λοιπών μηνυμάτωντου Δημοσίου. 

δ) η μετάδοση ή καταχώριση ή με άλλο υλικό μέσο προ¬ 
βολή των διαφημιστικών και λοιπών μηνυμάτων του 
Δημοσίου. 

Στις δραστηριότητες της παραγράφου αυτής εμπί¬ 
πτουν και τα μημύματα κοινωνικού περιεχομένου όπως 
αυτά προσδιορίζονται από το άρθρο 1 της υπ’ αριθ. πρωτ. 
24/2.1.1997 κοινής απόφασης των Υπουργών Υγείας και 
Πρόνοιας και Τύπου και Μ.Μ.Ε. (ΦΕΚ Β' 11). 

3. «Ανάδοχοι διαφημιστικών υπηρεσιών»: εταιρείες που 
ασκούν τις δραστηριότητες που αναφέρονται στα υπό 


στοιχεία α', β', και γ' της προηγούμενης παραγράφου. Οι 
εταιρείες αυτές πρέπει να είναι εγγεγραμμένες στο 
Μητρώο Διαφημηστών του Δημοσίου που ιδρύεται με το 
άρθρο 3 του παρόντος διατάγματος καθώς και στο 
Μητρώο που τηρείται στο Τμήμα Ελέγχου Διαφάνειας του 
Εθνικού Συμβουλίου Ραδιοτηλεόρασης σύμφωνα με τους 
όρους του Π.Δ. 310/1996 (ΦΕΚ Α' 114) και, εφόσον λει¬ 
τουργούν με τη μορφή της ανώνυμης εταιρείας, έχουν υ¬ 
ποχρεωτικά ονομαστικές μετοχές, σύμφωνα με τους ό¬ 
ρους και τις εξαιρέσεις που προβλέπονται από τις διατά- 
ξειςτου άρθρου 12. παρ. 18του Ν. 2328/1995, όπως αυτό 
ισχύει. 

4. «Ανάδοχοι μετάδοσης ή καταχώρησης διαφημιστι¬ 
κών και λοιπών μηνυμάτων του Δημοσίου»: τα φυσικά 
πρόσωπα που ασκούν τις δραστηριότητες που αναφέρο- 
νται στο υπό στοιχείο δ' της παραγράφου 2 του παρόντος 
και κατέχουν νομίμως άδεια λειτουργίας ραδιοφωνικού ή 
τηλεοπτικού σταθμού σύμφωνα με τις διατάξεις του Ν. 
2328/1995, ή εκδίδουν εφημερίδες ή περιοδικά σύμφωνα 
μετις διατάξεις του άρθρου 24 του Ν. 1746/1988. Ταπρό- 
σωπα αυτά πρέπει να είναι προσηκόντως καταχωρημένα 
στο Μητρώο που τηρείται στο Τμήμα Ελέγχου 
Διαφάνειας του Εθνικού Συμβουλίου Ραδιοτηλεόρασης 
σύμφωνα με τους όρους του Π.Δ. 310/1996 (ΦΕΚΑ' 114) 
και, εφόσον λειτουργούν με τη μορφή της ανώνυμης ε¬ 
ταιρείας, έχουν ονομαστικές μετοχές σύμφωνα μετους ό¬ 
ρους και τις εξαιρέσεις που προβλέπονται από τις παρα¬ 
πάνω οικείες διατάξεις. 

5. «Μητρώο Διαφημιστώ του Δημοσίου»: Πίνακας που 
περιλαμβάνει τις εταιρείες οι οποίες δικαιούνται να ανα¬ 
λαμβάνουν κατόπιν διαγωνισμού ή απ’ ευθείας ανάθεσης 
τις υπό στοιχεία α', β' και γ' της παραγράφου 2 του παρό¬ 
ντος άρθρου διαφηστικές δραστηριότητες. 

6. «Συμβάσεις διαφημιστικών υπηρεσιών»: συμβάσεις 
εξ επαχθούς αιτίας που συνάπτονται εγγράφως μεταξύ 
της αναθέτουσας αρχής και ενός από τους αναδόχους 
διαφημιστικών υπηρεσιών, εφόσον το ύψος της προβλε- 
πόμενης δαπάνης της αναθέτουσας αρχής υπερβαίνει το 
ποσό των τριών εκατομμυρίων (3.000.000) δρχ. 

7. «Συμβάσεις μετάδοσης ή καταχώρησης»: συμβάσεις 
εξ επαχθούς αιτίας που συνάπτονται εγγράφως μεταξύ 
της αναθέτουσας αρχής και ενός από τους ή τους αναδό¬ 
χους μετάδοσης ή καταχώρησης διαφημιστικών και λοι¬ 
πών μηνυμάτων του Δημοσίου, ανεξαρτήτως του ύψους 
της προβλεπόμενης δαπάνης. 

8. «Περιφερειακά μέσα ενημέρωσης»: 

α) οι τηλεοπτικοί και ραδιοφωνικοί σταθμοί των οποίων 
η άδεια λειτουργίας έχει παραχωρηθεί για γεωγραφική ε¬ 
νότητα που δεν περιλαμβάνει τους νομούς Αττικής και 
Θεσσαλονίκης. 

β) οι επιχειρήσεις έκδοσης εφημερίδων και περιοδικών, 
εφ’ όσον βρίσκεται εκτός των ορίων των Νομών Αττικής 
και Θεσσαλονίκης ο τόπος όπου: 

ί. λειτουργεί η διεύθυνση του εντύπου, με την απαραί- 
τηση εγκατάσταση οργανωμένου γραφείου και 

ϋ. δίνονται οι κατευθύνσεις για την εμφάνισή τους, για 
τη συγκέντρωση, την επεξεργασία, και τον έλεγχο της δη¬ 
μοσιογραφικής ύλης καθώς επίσης και οι οδηγίες για την 
εκτύπωσή τους. 

Άρθρο 3 

Μητρώο Διαφημιστών του Δημοσίου 

1. Στο Υπουργείο Τύπου και Μ.Μ.Ε. ιδρύεται Μητρώο 
Διαφημιστών του Δημοσίου. Στο Μητρώο εγγράφονται 
κατόπιν αιτήσεώς τους εταιρείες κάθε νομικής μορφής 

που ασκούντις δραστηριότητες, που αναφέρονται στα υ¬ 
πό στοιχεία α', β' και γ' της παραγράφου 2 του άρθρου 2 
του παρόντος και συγκεντρώνουν τα προσόντα που προ- 
βλέπονται από το παρόν άρθρο. Η εγγραφή εγκρίνεται με 
απόφαση του Υπουργού Τύπου και Μ.Μ.Ε. 

2. Προκειμένου να εγγράφει στο Μητρώο, μια εταιρεία 

οφείλει: 

α) Να διαθέτει εταιρική περιουσία ή μετοχικό κεφαλαίο 
ύψους τουλάχιστον δέκα εκατομμυρίων (10.000.000) δρχ. 

β) Να διαθέτει επαρκή εμπειρία στην ανάπτυξη διαφη¬ 
μιστικών εν γένει δραστηριοτήτων στο δημόσιο ή στον ι¬ 
διωτικό τομέα. η οποία υποδεικνύεται ιδίως από την προ¬ 
σκόμιση των σχετικών συμβατικών και λοιπών νομικών εγ¬ 
γράφων καθώς και του σχετικού οπτικοακουστικού ή 
εντύπου υλικού. 

Άρθρο 4 

Υποχρέωση προγραμματισμού διαφημιστικής προβολής 

1. Κάθε Οκτώβριο, οι αρμόδιες υπηρεσίες των Υπουρ¬ 
γείων καθώς και κάθε φορέας του ευρύτερου δημόσιου 
τομέα οφείλουν να καταρτίζουν αναλυτικό, σε είδος και 
προύπολογιζόμενη αξία, πρόγραμμα προβολής των υπη¬ 
ρεσιών ή αγαθών που παρέχουν στο κοινό καθώς και των 
εν γένει δραστηριοτήτων τους για το επόμενο έτος. 

2. Στα προγράμματα αυτά περιέχεται επίσης υποχρεω¬ 
τικά και η κατανομή της προϋπολογιζόμενης δαπάνης του 
κάθε φορέα μεταξύ των διαφόρων κατηγοριών μέσων ε¬ 
νημέρωσης (έντυπα μέσα, ραδιόφωνο, τηλεόραση) κα¬ 
θώς και η συμμετοχή των περιφερειακών μέσων ενημέ¬ 
ρωσης στη δαπάνη αυτή βάσει των παρακάτω ποσοστών: 

α) Το ποσοστό συμμετοχής των εντύπων μέσων (εφη¬ 
μερίδων και περιοδικών) στην κατανομή αυτή είναι του¬ 
λάχιστον 40% και του ραδιοφώνου τουλάχιστον 10 /ώ 
β) Η συμμετοχή των περιφερειακών μέσων ενημέρω¬ 
σης επί των ανωτέρω ποσοστών για κάθε κατηγορία μέ¬ 
σων ενημέρωσης είναι τουλάχιστον 30%. Της υποχρέω¬ 
σης αυτής εξαιρούνται οι δραστηριότητες αποκλειστικά 
τοπικού ενδιαφέροντος ή χαρακτήρα. 

3. Τα προγράμματα προβολής των φορέωντου ευρύτε¬ 
ρου δημοσίου τομέα υποβάλλονται στον αντίστοιχο επο- 
πτεύοντα Υπουργό και διαβιβάζονται προς έγκριση μαζί 
μετά σχετικά προγράμματατου εποπτεύοντος Υπουργεί¬ 
ου στο Υπουργείο Τύπου και Μ.Μ.Ε. Ο Υπουργός Τύπου 
και Μ.ΜΕ. εγκρίνει τα σχετικά προγράμματα μετά από έ¬ 
λεγχο νομιμότητας του περιεχομένου τους ως προς την 
τήρηση των διατάξεωντου άρθρου 9 του Ν. 2328/1995 και 
του παρόντος διατάγματος. 

4. Τα προγράμματα μπορούν, μετά από ειδική έγκριση 
του Υπουργού Τύπου και Μ.Μ.Ε., να αναπροσαρμόζονται 
κατά τη διάρκεια του έτους σε περίπτωση που αποφασί- 
ζεται η επέκταση ή δημιουργία νέων δραστηριοτήτων ή α¬ 
νακύπτουν, εν όψει απρόβλεπτων περιστάσεων, έκτακτες 
ανάγκες διαφημιστικής προβολής. 

5. Η τήρηση των ανωτέρω διαδικασιών αποτελεί προϋ¬ 
πόθεση του κύρους κάθε σύμβασης ανάθεσης διαφημι¬ 
στικών υπηρεσιών, μετάδοσης ή καταχώρισης των σχετι¬ 
κών μηνυμάτων που εμπίπτει στο πεδίο εφαρμογής του 
παρόντος διατάγματος. 

6. Για την εκπόνηση των προγραμμάτων του παρόντος 
άρθρου οι υπόχρεοι φορείς του Δημοσίου μπορούν να 
συνάπτουν συμβάσεις κατά τις διαδικασίες που προβλέ- 
πονται στο παρόν διάταγμα με αναδόχους διαφημιστικών 
υπηρεσιών, εγγεγραμμένους στο Μητρώο Διαφημιστών 
του Δημοσίου. 

7. Οι αναθετουσες αρχές υποχρεούνται να υποβάλλουν 


μέχρι την 31 Μαρτίου κάθε έτους στο Υπουργείο Τύπου 
και Μ. Μ. Ε., τις καταστάσεις που προβλέπονται από το άρ¬ 
θρο Μπαρ. 24 στ. β'του Ν. 2328/1995 και το κατ’ εκτέλε- 
σιν του εκδοθέν διάταγμα, στις οποίες αναφέρεται το ύ¬ 
ψος των ποσών που διέθεσαν κατά το προηγούμενο έτος 
για κάθε είδους συμβάσεις διαφημιστικών υπηρεσιών και 
συμβάσεις μετάδοσης ή καταχώρισης. Τα σχετικά ποσά 
αναγράφονται αναλυτικώς για κάθε οικονομικό φορέα 
που ανέλαβε οιαδήποτε από τις αναφερόμενες στο άρ¬ 
θρο 2 παρ. 2 του παρόντος, δραστηριότητες. 

8. Τα ποσά που αναγράφονται στις καταστάσεις της 
προηγούμενης παραγράφου και αφορούν τις συμβάσεις 
καταχώρισης ή μετάδοσης δεν π ρέπει να αποκλίνουν από 
τα αναφερόμενα στο ετήσιο πρόγραμμα διαφημιστικής 
προβολής που έχει εγκριθεί από τον Υπουργό Τύπου και 

Μ.Μ.Ε. σύμφωνα με τη διαδικασίατου παρόντος άρθρου. 

Σε περίπτωση που ο Υπουργός Τύπου και Μ.Μ.Ε. διαπι¬ 
στώσει τέτοια απόκλιση συντάσσει σχετική έκθεση την ο¬ 
ποία υποβάλλει στον Πρωθυπουργό και στον Πρόεδρο 
του Ελεγκτικού Συνεδρίου. 

Άρθρο 5 

Διαδικασία ανάθεσης διαφημιστικών υπηρεσιών 

1. Οι αναθετουσες αρχές μπορούν να αναθέτουν σε α¬ 
ναδόχους διαφημιστικών υπηρεσιών, που είναι εγγε¬ 
γραμμένοι στο Μητρώο Διαφημιστών του Δημοσίου, στο 
σύνολό τους ή κατά τμήματα τις δραστηριότητες που α- 
ναφέρονται υπό τα στοιχεία α', β' και γ' της παραγράφου 
2 του άρθρου 2 του παρόντος διατάγματος. Οι σχετικές 
συμβάσεις ανάθεσης διαφημιστικών υπηρεσιών συνά- 
πτονται μετά από ανοικτό ή κλειστό διαγωνισμό και, κατ 
εξαίρεση, με απ’ ευθείας διαπραγμάτευση, σύμφωνα με 
τις διατάξεις των άρθρων 11 επ. της Οδηγίας του Συμ¬ 
βουλίου Ε.Ε. 92/50/18.6.92 με την οποία καθορίζονται οι 
κανόνες και διαδικασίες που διέπουν τη σύναψη δημο¬ 
σίων συμβάσεωνπαροχής υπηρεσιών και συμπληρωματι¬ 
κά με τις διατάξεις των οικείων Κανονισμών Προμηθειών 
ή με άλλες συναφείς διατάξεις. 

2. Οι αναθέτουσες αρχές μπορούν ακόμη να διενερ¬ 
γούν διαγωνισμούς παραγωγής διαφημιστικού μηνύμα¬ 
τος με σκοπό να εξασφαλίσουν πρωτότυπα πνευματικά 
δημιουργήματα λόγου ή τέχνης υψηλής ποιότητας, τα ο¬ 
ποία επιλέγονται από κριτική επιτροπή μετά από σύγκρι¬ 
ση και με ή χωρίς την απονομή χρηματικών βραβείων, 
κατ' αναλογική εφαρμογή του άρθρου 11 του Ν. 
716/1977 για την ανάθεση και εκπόνηση μελετών (ΦΕΚ Α 
295). 

3. Στις επιτροπές αξιολόγησης και επιλογής που προ- 
βλέπονται από τις διατάξεις που αναφέρονται στις προη¬ 
γούμενες παραγράφους του παρόντος άρθρου, συμμε¬ 
τέχει υποχρεωτικά και ένας εκπρόσωπος της πιο αντι¬ 
προσωπευτικής ένωσης των διαφημιστικών εταιρειών 
που αναπτύσσουν δραστηριότητα στην Ελλάδα. 

4. Όταν η διαφημιστική προβολή της δραστηριότητας 
των αναθετουσών αρχών ή ορισμένου αγαθού ή υπηρε¬ 
σίας που προσφέρουν, υποδιαιρείται σε περισσότερες, α¬ 
πό τις αναφερόμενες στο άρθρο 2 παρ. 2 του παρόντος, 
ενέργειες ή σε περισσότερα τμήματα, η καθεμία ή το κα¬ 
θένα των οποίων αποτελεί αντικείμενο ξεχωριστής σύμ¬ 
βασης, η αξία κάθε ενέργειας ή τμήματος πρέπει να συ¬ 
νυπολογίζεται για την εκτίμηση του προϋπολογιζόμενου 
συνολικού ύψους της συγκεκριμένης διαφημιστικής δα¬ 
πάνης. Σε περίπτωση που το άθροισμα της αξίαςτων τμη¬ 
μάτων αυτών ισούται ή υπερβαίνει το ποσό που αναφέρε- 

ται στην παρ. 5 του άρθρου 2 του παρόντος, οι διατάξεις 
του παρόντος διατάγματος εφαρμόζονται σε όλα τα τμή¬ 
ματα. 

5. Κατά τη διάρκεια των τριών πρώτων μηνών μετά τη 
δημοσίευση του παρόντος διατάγματος, οι αναθέτουσες 
αρχές μπορούν να αναθέτουν τις π ροβλεπόμενες απάτην 
παράγραφο 1 του παρόντος άρθρου δραστηριότητες και 
σε εταιρείες που δεν είναι εγγεγραμμένες στο Μητρώο 
Διαφημιστών του Δημοσίου. 

Άρθρο 6 

Διαδικασία ανάθεσης μετάδοσης διαφημιστικών και 
λοιπών μηνυμάτων του δημοσίου 

1. Οι αναθέτουσες αρχές επιλέγουν τις τηλεοπτικές ή 
ραδιοφωνικές επιχειρήσεις στις οποίες αναθέτουν τη με¬ 
τάδοση των σχετικών διαφημιστικών ή άλλων συναφών 
μηνυμάτων τους, στα πλαίσια του ετήσιου προγράμματος 
διαφημιστικής προβολής, όπως αυτό εγκρίθηκε με την 
προβλεπόμενη από το άρθρο 4 παρ. 3 και 4 του παρόντος 
διατάγματος απόφαση του Υπουργού Τύπου και Μ.Μ.Ε. 
και βάσει των εκεί αναφερομένω ν νομίμων ποσοστών συμ¬ 
μετοχής των διάφορων κατηγοριών μέσων ενημέρωσης. 
Μέχρι την έναρξη ισχύος των διατάξεων του άρθρου 4 του 
παρόντος, η ανάθεση μετάδοσης γίνεται βάσει των ανα- 
φερομένων στο άρθρο 9 του Ν. 2328/1995 ποσοστών συμ¬ 
μετοχής των διαφόρων κατηγοριών μέσων ενημέρωσης. 

2. Στα πλαίσια των επιμέρους ποσοστών συμμετοχής 
των διαφόρων κατηγοριών μέσων ενημέρωσης, η επιλογή 
του συγκεκριμένου μέσου στο οποίο ανατίθεται η μετά¬ 
δοση γίνεται μετά από συνεκτίμηση των παρακάτω στοι¬ 
χείων: 

α) κόστος της μετάδοσης 

β) απήχηση του μέσου ενημέρωσης στο ευρύ κοινό ό¬ 
πως αυτή συνάγεται από το ύψος των ποσοστών τηλεθέ- 
ασης ή ακροματικότητας που συγκεντρώνει ο σταθμός 
κατά το τελευταίο δίμηνο πριν από τη μετάδοση του δια¬ 
φημιστικού μηνύματος 

γ) απήχηση του μέσου ενημέρωσης σε συγκεκριμένες 
κατηγορίες του κοινού εφ' όσον πρόκειται για προβολή 
δραστηριοτήτων εξειδικευμένου χαρακτήρα. 

3. Κάθε Σεπτέμβριο, οι ενδιαφερόμενεςτηλεοπτικές και 
ραδιοφωνικές επιχειρήσεις υποβάλλουν στις αρμόδιες υ¬ 
πηρεσίες των Υπουργείων τιμοκατάλογο στον οποίο ανα¬ 
φέρουν αναλυτικά τις τιμές μονάδος διαφημιστικού χρό¬ 
νου ανά ζώνη τηλεθέασης ή ακροαματικότητας που προ- 
τίθενται να εφαρμόσουν για τη μετάδοση διαφημιστικών 
και άλλων συναφών μηνυμάτων των φορέων του Δημοσί¬ 
ου και του ευρύτερου δημόσιου τομέα για το επόμενο έ¬ 
τος. Η υποβολή του τιμοκαταλόγου αυτού επέχει θέση 
πρόσκλησης προς σύναψη συμβάσεων μετάδοσης βάσει 
των εκεί αναφερόμενων τιμών και είναι απαραίτητη για τη 
νόμιμη σύναψη οποιοσδήποτε τέτοιας σύμβασης. Ο τιμο¬ 
κατάλογος αυτός διαβιβάζεται σε όλα τα εποπτευόμενα 
από τον αρμόδιο Υπουργό δημόσια νομικά πρόσωπα. 

4. Κάθε δίμηνο οι ενδιαφερό μενες τηλεοπτικές ή ραδιο¬ 
φωνικές επιχειρήσεις υποβάλλουν στις αρμόδιες υπηρε¬ 
σίες των Υπουργείων τις πλήρεις καταστάσεις των ποσο¬ 
στών τηλεθέασης ή ακροαματικότητας αντίστοιχα για το 
δίμηνο που παρήλθε, βάσει των σχετικών μετρήσεων που 
διενήργησαν εταιρείες έρευνας ραδιοτηλεοπτικής αγο- 
ράςπουπληρούντιςπροϋποθέσειςτου άρθρου 11 του Ν. 
2328/1995 και έχουν καταχωρηθεί στο Μητρώο του Τμή¬ 
ματος Ελέγχου Διαφάνειας του Ε.Σ.Ρ. Οι καταστάσεις αυ¬ 
τές διαβιβάζονται και στα τυχόν εποπτευόμενα δημόσια 
νομικά πρόσωπα. 


5. Οι αναθέτουσες αρχές επιλέγουν για τη μετάδοση 
των συγκεκριμένων κάθε φορά διαφημιστικών και λοιπών 
συναφών μηνυμάτων τουλάχιστον τις δύο επιχειρήσεις 
της ίδιας κατηγορίας μέσων ενημέρωσης που συγκε¬ 
ντρώνουν σε μεγαλύτερο βαθμό τα αναφερόμενα στην 
παράγραφο 2 του παρόντος στοιχεία. Οι αναθέτουσες 
αρχές μπορούν να συνάπτουν, σύμφωνα με τη διαδικασία 
του άρθρου 5του παρόντος, συμβάσεις με εταιρείες, που 
είναι εγγεγραμμένες στο Μητρώο Διαφημιστών του Δη¬ 
μοσίου, για την παροχή συμβουλών και την εν γένει επι¬ 
κουρία της αναθέτουσας αρχής κατά την επιλογή των κα¬ 
τάλληλων μέσων μετάδοσης, βάσει της συνεκτίμησης 
των αναφερομένων στην παράγραφο 2 του παρόντος άρ¬ 
θρου στοιχείων. 

Άρθρο 7 

Διαδικασία ανάθεσης καταχώρισης διαφημιστικών και 
λοιπών μηνυμάτων του δημοσίου 

1. Προκειμένου περί ανάθεσης καταχώρισης διαφημι¬ 
στικών ή άλλων συναφών μηνυμάτων του Δημοσίου και 
του ευρύτερου δημοσίου τομέα, σε επιχειρήσεις έκδοσης 
εφημερίδων ή περιοδικών που είναι καταχωρημένες στο 
Μητρώο του Τμήματος Διαφάνειας του Ε.Σ.Ρ., οι αναθέ¬ 
τουσες αρχές εφαρμόζουν αναλογικά τις διαδικασίες α¬ 
νάθεσης μετάδοσης που προβλέπονται από τις διατάξεις 
του προηγουμένου άρθρου. 

2. Η επιλογή του συγκεκριμένου μέσου στο οποίο ανα¬ 
τίθεται η καταχώριση του διαφημιστικού ή άλλου συνα¬ 
φούς μηνύματος γίνεται μετά από συνεκτίμηση των στοι¬ 
χείων της παραγράφου 2 του προηγουμένου άρθρου. 

Για την εκτίμηση της απήχησης του εντύπου μέσου στο 
ευρύ κοινό λαμβάνεται υπ’ όψιν η μέση μηνιαία κυκλοφο- 
ρίατου εντύπου, όπως αυτή βεβαιούταιαπότις αρμόδιες 
υπηρεσίες του Υπουργείου Τύπου και Μέσων Μαζικής Ε¬ 
νημέρωσης. 

3. Οι αναθέτουσες αρχές μπορούν να συνάπτουν, σύμ¬ 
φωνα με τη διαδικασία του άρθρου 5 του παρόντος, συμ¬ 
βάσεις με εταιρείες που είναι εγγεγραμμένες στο Μη¬ 
τρώο Διαφημιστών του Δημοσίου, για την παροχή συμ¬ 
βουλών και την εν γένει επικουρία της αναθέτουσας 
αρχής κατά την επιλογή των καταλλήλων μέσων καταχώ¬ 
ρισης, βάσει της συνεκτίμησης των αναφερομένων στην 
παράγραφο 2 του προηγουμένου άρθρου στοιχείων. 

Άρθρο 8 
Έναρξη ισχύος 

Το παρόν διάταγμα αρχίζει να ισχύει με τη δημοσίευσή 
του στην Εφημερίδα της Κυβερνήσεως, εξαιρουμένων 
των διατάξεων του άρθρου 4, η ισχύς των οποίων αρχίζει 
την 1η Οκτωβρίου 1997. 

Στον Υπουργό Τύπου και Μ.Μ.Ε. ανατίθεται η δημοσίευ¬ 
ση και εκτέλεση του παρόντος διατάγματος. 

Αθήνα, 16 Σεπτεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΛΕΚΟΣ ΠΑΠΑΔΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 

ΑΝΑΠΤΥΞΗΣ ΤΥΠΟΥ ΚΑΙ ΜΕΣΩΝ 

ΜΑΖΙΚΗΣ ΕΝΗΜΕΡΩΣΗΣ 

ΒΑΣΩ ΠΑΠΑΝΔΡΕΟΥ ΔΗΜΗΤΡΗΣ ΡΕΠΠΑΣ 

Κ ΑΝΟΝΙΣΜΟ Ι 

( 3 ) 

ΚΑΝΟΝΙΣΜΟΣ ΥΠ' ΑΡΙΘ. 94/1.997 

Περί συστάσεως και λειτουργίας Εκκλησιαστικού 
Μουσείου του Ιερού Καθεδρικού Ναού Αθηνών της 
Ιεράς Αρχιεπισκοπής Αθηνών. 

Η ΙΕΡΑΣΣΥΝΟΛΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάζεις της παραγρ. 5, άρθρου 45 του Νομού 
590/1997 «Περίτου Καταστατικού Χάρτου της Εκκλησίας 
της Ελλάδος». 

2. Την υπ' αριθ. 501/835/10.6.1997 Πρότασιντης Ιερας 
Αρχιεπισκοπής Αθηνών. 

3. Την από 16.7.1997 Γνωμοδότησιν του Νομικού 
Γραφείου της Εκκλησίας. 

4. Την από 16.7.1997 Αποφασιντης Δ.Ι.Σ. 

5. Την από 31.7.1997 Απόφασιν Αυτής. 

ΨΗΦΙΖΕΙ 

Τον υπ' αριθ. 94/1997 ΚΑΝΟΝΙΣΜΟΝ, έχοντα ούτω: 

ΚΑΝΟΝΙΣΜΟΣ ΥΠ' ΑΡΙΘ. 94/1997 

ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ, «ΕΚΚΛΗΣΙ¬ 
ΑΣΤΙΚΟΥ ΜΟΥΣΕΙΟΥ ΤΟΥ ΙΕΡΟΥ ΚΑΘΕΔΡΙΚΟΥ ΝΑΟΥ 
ΤΩΝ ΑΘΗΝΩΝ». 

ΚΕΦΑΛΑΙΩΝ Α' 

Σύστασης. Έδρα, Σφραγίς και Σκοποί. 

Άρθρον1 

1. Συνισταται εις τον Ιερόν Καθεδρικόν Ναόν των 
Αθηνών «Ιδρυμα υπό την επωνυμίαν “ΕΚΛΗΣΙΑΣΤΙΚΟΝ 
ΜΟΥΣΕΙΟΝ ΤΟΥ ΙΕΡΟΥ ΚΑΘΕΔΡΙΚΟΥ ΝΑΟΥ ΤΩΝ ΑΘΗ¬ 
ΝΩΝ" με έδραν την πόλιν των Αθηνών. Δια την στέγασιν 
του Ιδρύματος παραχωρειται προς τούτο η χρήσις του υ¬ 
πογείου χώρου του Καθεδρικού Ναού των Αθηνών, ανή- 
κοντος εις την κυριότητα του Καθεδρικού Ναού. 

2. Το Εκκλησιαστικόν Μουσείον ανήκει κατ' αποκλειστι¬ 
κήν κυριότητα, νομήν και κατοχήν εις τον Ιερόν 
Καθεδρικόν Ναόν των Αθηνών και διοικείται κατά τας δια¬ 
τάξεις του παρόντος. 

3. Το Ίδρυμα εχει κυκλικήν σφραγίδα, φέρουσαν εις το 
κέντρον περιστεράν και πέριζ τας λέξεις. «ΙΕΡΟΣ 
ΚΑΘΕΔΡΙΚΟΣ ΝΑΟΣ ΑΘΗΝΩΝ “Ο ΕΥΑΓΓΕΛΙΣΜΟΣ ΤΗΣ 
ΘΕΟΤΟΚΟΥ - ΕΚΚΛΗΣΙΑΣΤΙΚΟΝ ΜΟΥΣΕΙΟΝ”. 

4. Σκοπός του ιδρύματος είναι α) η συγκέντρωσις, δια- 
φύλαξις, συντηρησις. έκθεσις και προβολή των πάσης 
φύσεως εκκλησιαστικών κειμηλίων του Καθεδρικού 
Ναού, ήτοι: ιερών εικονοιν, σκευών, αμφίων, χειρογρά¬ 
φων. έντυπων βιβλίων, εγγράφων, αρχιτεκτονικών μελε¬ 
τών, επιτύμβιων επιγραφών και λοιπών, υποκειμένων εις 
κινδύνους φθοράς, β) Η οργάνωσις εκδηλώσεων, πραγ- 
ματοποίησις εκδόσεων και πάσα ετέρα δραστηριότητα 
σχετιζομένη προς την εκκλησιαστικήν τέχνη και ιστορίαν 
του Καθεδρικού Ναού των Αθηνών προς παιδειών των ε¬ 
πισκεπτών. 

ΚΕΦΑΛΑΙΟΝ Β' 

Διοικητική Επιτροπή και αρμοδιότητες αυτής. 
Άρθρον 2 

1. Το Εκκλησιαστικόν Μουσείον τελεί υπάτην άμεσον ε- 
ποπτείαν του Εκκλησιαστικού Συμβουλίου του Ιερού 
Καθεδρικού Ναού των Αθηνών και ως εξηρτημένη 


Υπηρεσία Αυτού, διοικείται από επταμελή Διοικητική 
Επιτροπήν, αποτελουμένην από τον εκάστοτε Πρόεδρον 
του Εκκλησιαστικού Συμβουλίου, ως Προέδρου, τον 
Εφημέριον - Σκευοφύλακα του Καθεδρικού Ναού ως 
Έφορον - Διευθυντήν και πέντε λαϊκά μέλη, προτεινόμενα 
υπάτου Προέδρου της Δ.Ε. 

2. Τα μέλη της Διοικητικής Επιτροπής διορίζονται υπο 
του Μητροπολιτικού Συμβουλίου δι αποφάσεως Αυτού, 
προτιμωμένων, όσον αφορά τα λαϊκά τοιαύτα, των εχό- 
ντων ειδικήν κατάρτισιν ή ασχολούμενων με θέματα εκ¬ 
κλησιαστικής τέχνης και ιστορίας. Η θητεία τούτων είναι 
τριετής, δυναμένη να ανανεωθή καιτο αξίωμα τυγχάνει τι¬ 
μητικόν και άμισθον. 

Αρθρον 3 

1. Η Διοικητική Επιτροπή συνεδριάζει κατόπιν προσκλή- 
σεως του Προέδρου αυτής, ευρίσκεται εν απαρτία όταν 
παρίστανται τουλάχιστοντέσσαρα μέλη και αποφασίζει ε¬ 
πί των οριζομένων δια της προσκλήσεως θεμάτων της η¬ 
μερήσιας διατάξεως. δυναμένη να επιληφθήτοιούτων ε¬ 
κτός ημερήσιας διατάξεως μόνον κατόπιν ομοφώνου α¬ 
ποφάσεως. 

2. Η Διοικητική Επιτροπή κατά την πρώτην συνεδρίασίν 
της ορίζει μεταξύ των μελών αυτής τον Γραμματέαν και 
τον Ταμίαν. 

3. Καθήκοντα εφόρου - διευθυντού του Μουσείου ανα¬ 
τίθενται δι' αποφάσεως του Μητροπολιτικού Συμβουλίου 
εις τον εφημέριον - σκευοφύλακα του Καθεδρικού Ναού. 

4. Αι αποφάσεις τ ης Διοικητικής Επιτροπής λαμβάνο- 
νται κατά πλειοψηφίαν. Εις περίπτωσιν ισοψηφίας υπερι¬ 
σχύει η ψήφος του Προέδρου. 

Άρθρον 4 

1. Ο Πρόεδρος εκπροσωπεί το Ίδρυμα ενώπιον πάσης 
διοικητικής και δικαστικής αρχής, συγκαλεί το 
Συμβούλιον εις συνεδρίασίν, ορίζων την ημερησίαν διά- 
ταξιν, υπογράφει μετά του Γραμματέως τα έγγραφα, ε¬ 
ποπτεύει της λειτουργίας του Ιδρύματος και μεριμνά δια 
την εφαρμογήν των διατάξεων του παρόντος και των α¬ 
ποφάσεων της Διοικητικής Επιτροπής. 

2. Η εκπροσώπησιςτου Ιδρύματος έναντι παντός τρίτου 

δύναται να ανατεθή και εις οιονδήποτε μέλος δι αποφά¬ 
σεως της Διοικητικής Επιτροπής, μετά προηγουμένην 

πρότασιν του Προέδρου. 

3. Ο Γραμματέας διεξάγει την αλληλογραφίαν, την ο¬ 
ποία συνυπογράφει με τον Πρόεδρον, τηρεί τα Πρακτικά 
των συνεδριάσεων της Διοικητικής Επιτροπής, καθώς και 
το Πρωτόκολλον αλληλογραφίας. 

4. Ο Ταμίας διαχειρίζεται την περιουσίαν του 
Εκκλησιαστικού Μουσείου, είναι υπόλογος έναντι της 
Διοικητικής Επιτροπής και τηρεί τα σχετικά βιβλία και τα 
παραστατικά έγγραφα πληρωμών και εισπράξεων. 

Άρθρον 5 

Η Διοικητική Επιτροπή διοικεί και διαχειρίζεται το 
Εκκλησιαστικόν Μουσείον και ειδικώτερον: 

1. Ορίζει την χρήσιν των χώρων του Μουσείου, τον α¬ 
ριθμόν και τον τρόπν εκθέσεως των κειμηλίων, τας ημέ¬ 
ρας και ώρας επισκέψεως του Μουσείου. 

2. Αποφασίζειτην εκτέλεσιν οικοδομικών και λοιπών έρ¬ 
γων, την έκδοσιν βιβλίων, φωτογραφιών, διαφανειών, α¬ 
ντιγράφων των κειμηλίων κ.λπ. 

3. Αποφασίζει περί της οργανώσεως εκδηλώσεων, προ¬ 
γραμμάτων, λατρευτιών συνάξεων και πάσης δραστηριό- 
τητος του Ιδρύματος. 

4. Συντάσσει τον Προϋπολογισμόν και τον Απολογισμόν 

των εσόδων και εξόδων του Εκκλησιαστικού Μουσείου, 
τους οποίους υποβάλλει προς έγκρισιν εις το Μητρο- 
πολιτικόν Συμβούλιον της Ιερός Αρχιεπισκοπής Αθηνών. 

5. Αποδέχεται τας κληρονομιάς, κληροδοσίας και δω¬ 
ρεάς υπέρ του Μουσείου. 

6. Αποφασίζει επί παντός θέματος αναφερομένου εις το 
Μουσείον. 

Άρθρον 6 

Γενικως δεν επιτρέπονται η απομάκρυνσις κειμηλίων εκ 
του Μουσείου. Επιτρέπεται κατ' εξαίρεσιν μόνον εις ειδι¬ 
κός περιπτώσεις και μετ' ητιολογημένων ομόφωνον από- 
φασιν της Διοικητικής Επιτροπής και έγκρισιν του 
Εκκλησιαστικού Συμβουλίου και του Μητροπολιτικού 
Συμβουλίου της Ιερας Αρχιεπισκοπής Αθηνών. 

ΚΕΦΑΛΑΙΩΝ Γ* 

Πόροι, περουσια του Μουσείου και διαχείρισις αυτών. 

Αρθρον 7 

Πόροι του Εκκλησιαστικού Μουσείου είναι: 

1. Αι επιχορηγήσεις της Καθεδρικού Ναού των Αθηνών. 

2. Αι εισφοραί Δήμιον, Κοινοτήτων, Οργανισμών και 
Νομικών Προσώπων Δημοσίου η Ιδιωτικού Δικαίου. 

3. Αι επιχορηγήσεις του Ελληνικού Δημοσίου ή της 
Ευρωπαϊκής Ενώσεως 

4. Αι διατιθέμενοι υπέρ αυτοιί εκ μέρους ιδιωτών κλη- 
ρονομίαι. κληροδοσίαι και Δωρεαί. 

5. Αι εισπράξεις εξ εισιτηρίου εισόδου εις το Μουσείον, 
εκ πωλήσεως βιβλίων, καρτών, διαφανειών, αντιγράφων 
κειμηλίων και παντός ετερου σχετικού αντικειμένου. 

6. Αι εισπράξεις εκ πόσης φύσεως εκδηλώσεων οργα- 
νουμένων υπο του Μουσείου. 

7. Τα έσοδα των εντός των χώρων του Μουσείου λει- 
τουργούντων Παρεκκλησιών και εκ των αυτοίς τελουμέ¬ 
νων λατρευτικών συνάξεων. 

Άρθρον 8 

1. Η διοίκησης και διαχείρισης της περιουσίας του 
Εκκλησιαστικοί) Μουσείου ενεργείται υπό της Διοικητι¬ 
κής Επιτροπής 

2. Προς εισπραξιν παντός εσόδου εκδίδεται γραμμά- 
τιονεισπράξεως, υπογραψομενον υπάτου Προέδρου και 
του Τ.αιιιου και καταχωριζομενον εις το βιβλίον Ταμείου. 

3. Προς παραλαβήν οιουδήποτε κινητού ή ακινήτου, 
προερχομένου εκ δωρεάς, αγοράς ή άλλης αιτίας, συ- 
ντασσεται πρωτοκωλλον παραλαβής, καταχωριζομενον 
εις το ειδικόν βιβλίον του Μουσείου. 

4. Πάσα πληρωμή διενεργείται βάσει εντάλματος πλη¬ 
ρωμής υπογραφομένου υπό του Προέδρου και του 
Ταμίου. 

Αρθρον 9 

Οι πόροι του Εκκλησιαστικού Μουσείου διατίθενται: 

1. Δια την πληρωμήν των μισθών και αποζημιώσεων του 
προσωπικού. 

2. Δια την συντηρησιν των κειμηλίων του Μουσείου. 

3. Δια την εκτελεσιν έργων εξωραίσμού και συντηρήσε- 
ως των εγκαταστασεώντου. 

4. Δια την κατασκευήν ειδικών επίπλων φυλάξεως και 
εκθέσεω των κειμηλίων. 

5. Δια τας δαπανας κλιματισμού, φωτισμού και τηλεφω¬ 
νικής συνδεσεωςτου Μουσείου. 

6. Δια πασαν δαπάνην προβλεπομένην υπό του προϋ¬ 
πολογισμού του Μουσείου. 

7. Δια την αγοραν εξ ιδιωτών η νομικών προσώπων εκ¬ 
κλησιαστικών κειμήλιων προς εμπλουτισμόν τούτου. 


ΚΕΦΑΛΑΙΩΝ Δ' 

Βιβλία - Προσωπικόν - Γενικαί διατάξεις 
Άρθρον10 

1. Τον Εκκλησιαστικόν Μουσείον τηρεί ηριθμημένα και 
τεθεωρημένα υπό του Προέδρου της Διοικητικής 
Επιτροπής, τα εξής βιβλία: α) Βιβλίον Πρακτικών 
Συνεδριάσεων Διοικητικής Επιτροπής, β) Βιβλίον 
Ταμείου, γ) Πρωτόκολλον αλληλογραφίας, δ) Βιβλίον μη¬ 
τρώου κειμηλίων, περιεχον πλήρη περιγραφήν αυτών, ε) 
Στελέχη Γ ραμματίων Εισπράξεων, στ) Στελέχη 
Εντεταλμένων πληρωμών, ζ) Βιβλίον καταγραφής ακινή¬ 
του περιουσίας και η) Βιβλίον καταγραφής κινητής περι¬ 
ουσίας εις το οποίον περιλαμβάνονται τα ανήκοντα εις το 
ίδρυμα πάσης φύσεως κινητά πράγματα. 

2. Τα στοιχεία των ανωτέρω Βιβλίων δύνανται να κατα¬ 
χωρίζονται και εις προσκτηθησόμενον ηλεκτρονικόν υπο¬ 
λογιστήν, μη επιτρεπομένης όμως της καταργήσεως των 
Βιβλίων εις την περίπτωσιν ταύτην. 

Άρθρον 11 

1. Εις περίπτωσιν διαλύσεως του Εκκλησιαστικού 
Μουσείου ή ακίνητος και κινητή περιουσία αυτού περιέρ¬ 
χεται εις το Νομικόν Πρόσωπον του Καθεδρικού Ναού. 
Κειμήλια παραχωρηθέντα υπό σχετικού ειδικού όρου, ε- 
πιστρέφονται εις τα νομικά ή φυσικά πρόσωπα άτινα πα- 
ρεχώρησαν ταύτα. 

2. Η απόφασις περί διαλύσεως του Εκκλησιαστικού 
Μουσείου, δέον όπως είνα ητιολογημένη και ληφθή δια 
πέντε τουλάχιστον ψήφων, περιλαμβανομένης εκείνης 
του Προέδρου και εγκρινομένης υπάτου Μητροπολιτικού 
Συμβουλίου της Ιερός Αρχιεπισκοπής Αθηνών. 

Άρθρον 12 

1. Δια την αντιμετώπισιν των αναγκών λειτουργίας του 
Μουσείου συνιστώνται αι εξής θέσεις: 

α) Μία (1) θέσις Εφόρου -Διευθυντού, καταλαμβανομέ- 
νη υπό του σκευοφύλακος - Εφημερίου του Καθεδρικού 
Ναού. 

β) Μία (1) θέσις επιμελητού, καταλαμβανομένη υπό πτυ- 
χιούχου Ανωτάτης Σχολής, διαθέτοντος σχετικήν εμπει¬ 
ρίαν και επιστημονικόν έργον. 

γ) Μία (1) θέσις φύλακος - γραφέως καταλαμβανομένη 
υπό αποφοίτου Μέσης Παιδείας. 

δ) Μία (1) θέσις καθαρίστριας - Κλητηρος, καταλαμβα¬ 
νομένη υπό αποφοίτου Στοιχειώδους Παιδείας. 

2. Η πλήρωσις μιας ή πλειόνων θέσεων δι’ αποφάσεων 
της Διοικητικής Επιτροπής και έγκρισιν του 
Εκκλησιαστικού Συμβουλίου καιτου Μητροπολιτικού τοι- 
ούτου της Ιεράς Αρχιεπισκοπής Αθηνών, εφ’ όσον υφί- 
σταται οικονομική δυνατότης. 

3. Εις περίπτωσιν οικονομικής αδυναμίας πληρώσεως 
δι’ εμμίσθου προσωπικού των θέσεων τούτων, ο μεν 
Έφορος - Διευθυντής, προσφέρει αμισθί τας υπηρεσίας 
αυτού, εις δε τας λοιπός θέσεις, διορίζονται πρόσωπα ε¬ 
πιθυμούντο να προσφέρουν δωρεάν τας υπηρεσίας των. 

4. Είναι δυνατή η εποχιακή και δι’ ωρισμένον χρονικόν 
διάστημα πλήρωσις των ανωτέρω θέσεων. 

Άρθρον 13 

1.0 Έφορος - Διευθυντής διευθύνειτο προσωπικόντου 
Ιδρύματος, μεριμνά δια την καλήν λειτουργίαν του 
Μουσείου, την μελέτην, προβολήν και εμπλουτισμόν των 
κειμιλίων αυτού, εποπτεύειτων εκδόσεων και λοιπών δρα¬ 
στηριοτήτων αυτού, εισηγείται προς την Διοικητικήν 

Επιτροπήν επί παντός θέματος αφορώντος εις το 
Μουσείον και τας δραστηριότητας αυτού. 

2. Ο Επιμελητής είναι υπεύθυνος δια την καταγραφήν 
και μελέτηντου υλικού του Μουσείου, την επιμέλειαντων 
εκδόσεων και λοιπών δραστηριοτήτων αυτού. 

3. Ο Φύλαξ - γραφευς είναι υπεύθυνος δια την φύλαξιν 
των κειμηλίων, την υποδοχήν των επισκεπτών, την έκδο- 
σιν εισιτηρίων εισόδου και εισπραξιν του αντιτίμου, την 
δακτυλογραφησιν των έγγραφων του Μουσείου και δια 
πάσαν συναφήν εργασίαν. 

4. Η καθαρίστρια - κλητηρ είναι υπεύθυνος δια την κα¬ 
θαριότητα των εγκαταστάσεων και την εκτέλεσιν πάσης 
εσωτερικής και εξωτερικής υπηρεσίας ανατιθεμένης αυ¬ 
τή παρά του Εφορου. 

Άρθρον 14 

Αρμοδία δια την ρύθμισιν παντός θέματος μη προβλε- 
πομένου υπάτου παρόντος είναι η Διοικητική Επιτροπή. 

Αρθρον 15 

Η ισχύς του Κανονισμού τούτου αρχεται απάτης δημο- 
σιευσεως του δια της Εφημερίδος της Κυβερνήσεως, και 
του περιοδικού «ΕΚΚΛΗΣΙΑ". 

Άρθρον 16 

Εκ της δημοσιευσεως του παρόντος Κανονισμού προ- 
καλείται δαπανη εις βάρος του προϋπολογισμού του 
Νομικού Προσώπου του Ιερού Καθεδρικού Ναού των 
Αθηνών, το ύψος της οποίας δεν είναι δυνατόν να υπολο- 
γισθή. 

ΕνΑθήναιςτη31 Ιουλίου 1997 

Ο Πρόεδρος 
| Ο Αθηνών ΣΕΡΑΦΕΙΜ 

Ο Αρχιγραμματεύς 
I Ο Διαυλείας ΔΑΜΑΣΚΗΝΟΣ 

ΑΠΟΦΑΣΕΙΣ 

Πράξη Διοικητή 2420/12.9.97 

Τ ροποποίηση της Π Δ/ΤΕ 2413/9.7.97 που αφορά στην αύ¬ 
ξηση του ελάχιστου απαιτούμενου κεφαλαίου για την 
ίδρυση και λειτουργία των συνεταιριστικών τραπεζών. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υποψη: 

α) Τις διατάξεις του άρθρου 1 του Ν. 1266/82 «όργανα 
ασκήσεως της νομισματικής πιστωτικής και συναλλαγμα¬ 
τικής πολίτικης και άλλες διατάξεις». 

β) Την ΠΔ/ΤΕ 2258/2.11.93, όπως ισχύει, σχετικά με τον 
καθορισμό πλαισίου λειτουργίας και εποπτείας πιστωτι¬ 


κών ιδρυμάτων υπό τη μορφή πιστωτικών συνεταιρισμών 
του Ν. 1667/68 και ειδικότερα την τροποποιητική αυτής 
ΠΔ/ΤΕ 2413/9.7.97. 
γ) Τα άρθρα 5 και 6 του Ν. 2076/92. 
δ) Αιτήματα της Ένωσης Συνεταιριστικών Τραπεζών 
Ελλάδος περί υπαγωγής στο προβλεπόμενο στην ως άνω 
ΠΔ/ΤΕ 2413/9.7.97 μεταβατικό στάδιο προσαρμογής των 
ιδίων κεφαλαίων και των πιστωτικών συνεταιρισμών που 
είχαν ανταποκριθεί σε σημαντικό βαθμό στις απαιτούμε- 
νες σχετικές προϋποθέσεις. 

ε) Σχετική εισήγηση της Διεύθυνσης Νομισματικής 
Πολιτικής και Τραπεζικών Εργασιών, αποφάσισε: 

Να αντικαταστήσει την παράγραφο 2, της ΠΔ/ΤΕ 
2413/9.7.97, ως εξής: 

«2. Καθορίζεται μεταβατική περίοδος προσαρμογής 
προς το νέο όριο της παραγράφου 1(α) (δρχ. 1.200 εκατ.) 
ως εξής: 

(α) Το ελάχιστο όριο του καταβεβλημένου αρχικού κε¬ 
φαλαίου, που απαιτείται ως προϋπόθεση για την υποβολή 
στηνΤράπεζατης Ελλάδος αίτησης για παροχή άδειαςπι- 
στωτικού ιδρύματος σε πιστωτικούς συνεταιρισμούς του 
Ν. 1667/1.9.86, που δραστηριοποιούνται εντός του 
Νομού της έδρας τους, ορίζεται ανάλογα με το χρόνο υ¬ 
ποβολής της σχετικής αίτησης ως ακολούθως: 

Εφόσον η αίτηση υποβληθεί: 

(ί) Μέχρι την 31.12.1997 δρχ. 600 εκατ. 

(ϋ) Από 1.1.1998 μέχρι και 30.6.1998 δρχ. 900 εκατ. 

Οι ως άνω μεταβατικές ρυθμίσεις ισχύουν εφόσον πλη- 
ρούνται οι ακόλουθοι όροι και προϋποθέσεις: 

■ Η υποβολή της αίτησης προς την Τράπεζα της 
Ελλάδος θα συνοδεύεται από βεβαίωση Ορκωτού 
Ελεγκτή με την οποία θα πιστοποιείται η συγκέντρωση 
του ελάχιστου απαιτούμενου κεφαλαίου. 

' Με τη σχετική αίτηση θα συνυποβάλλεται φάκελλος με 
στοιχεία και δικαιολογητικά που θα πλη ρούν όλες τις προ¬ 
ϋποθέσεις που ορίζονται στο Ν. 2076/92 (άρθρο 6) καιτην 
ΠΔ/ΤΕ 2258/2.11.93, όπως ισχύει. 

(β) Τα πιστωτικά ιδρύματα που είτε έχουν ήδη λάβει ά¬ 
δεια λειτουργίας με την ως άνω μορφή είτε θα λάβουν 
σχετική άδεια μεταγενέστερα (παράγρ. 2α) οφείλουν να 
αυξήσουν τα ίδια κεφάλαιά τους, μέχρι τα καθοριζόμενα 
ελάχιστα όρια, το αργότερο έως την 31η Δεκεμβρίου 
1998». 

Οι λοιπές διατάξεις της ΠΔ/ΤΕ 2413/9.7.97 παραμένουν 
αμετάβλητες. 

Από τις διατάξεις της παρούσας Πράξης δενπροκύπτει 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙδΣεπτεμβίου 1997 

Ο Διοικητής 
ΛΟΥΚΑΣ ΠΑΠΑΔΗΜΑΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 



